جنوب السودان هيا دولة مستقلة من ساعة اول دقيقة من 9 يوليه سنة 2011، اسمها الرسمى جمهورية جنوب السودان مساحتها 619 الف كيلومتر مربع و عاصمتها جوبا و كانت قبل كده منطقة فى السودان ، و بقت جنوب السودان دولة مستقلة يوم 9 يوليه 2011. و بقت دوله عضو فى الأمم المتحدة يوم 14 يوليه 2011. الحرب الاهلية السودانيه كانت 'أطول حرب اهلية فى تاريخ افريقيا. الحكومة السودانية وافقت انها تدّي الحكم الذاتي للمنطقة فى اتفاق السلام الشامل اللى اتعمل يوم 9 يناير 2005 فى نيفاشا ، كينيا ، مع الجيش الشعبي لتحرير السودان ، مؤقتا عشان يحطوا حد للحرب الاهلية السودانيه التانيه 1983–2005. و عملو استفتا فى شهر يناير 2011 اذا كان جنوب السودان هتفضل ف السودان وللا هتبقى دولة مستقلة و كانت نتيجته إن أغلبية سكان جنوب السودان طلبو إنفصال جنوب السودان من السودان. حدود جنوب السودان م الجنوب شرق اثيوبيا و كينيا و اوجندا و جمهورية الكونجو الديمقراطيه، وجمهورية افريقيا الوسطى من الغرب. و من الشَمَال حدودها مع السودان اللى كانت قبل كده المنطقة العربية و الاسلامية اللى بتخضع لسيطره الحكومة المركزية. جنوب السودان فيها منطقة مستنقعات واسعه اسمها السدود اللى بيشكلها النيل الابيض ، و اسمها بحر الجبل. جنوب السودان بتضم عشر ولايات.